Diari Oficial de la Generalitat Valenciana


Sumari del DOGV 8440, del 10-12-2018 (2018/11148)

RESOLUCIÓ de 5 de desembre de 2018, de la Universitat Miguel Hernández d'Elx, per la qual es procedeix a la publicació íntegra de la relació de llocs de treball del personal d'administració i serveis de la Universitat Miguel Hernández d'Elx.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8440

Data del DOGV
:   10-12-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/11671


Data del document
:   05-12-2018

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * Universitat Miguel Hernández
    * concurs administratiu

RESOLUCIÓ de 5 de desembre de 2018, de la Universitat Miguel Hernández d'Elx, per la qual es procedeix a la publicació íntegra de la relació de llocs de treball del personal d'administració i serveis de la Universitat Miguel Hernández d'Elx. [2018/11522]  
Una vegada complit el tràmit d'informació als representants dels treballadors, que preveu la normativa vigent, i en el qual s'ha arribat a un consens respecte a la modificació i publicació íntegra de la relació de llocs de treball del personal d'administració i serveis de la Universitat Miguel Hernández d'Elx en les reunions mantingudes amb la Mesa de Negociació amb data de 12 de juliol, 25 i 28 de setembre, 17 i 19 d'octubre de 2018.  
Aprovada, pel Consell de Govern de la Universitat Miguel Hernández d'Elx en les sessions celebrades amb data de 29 d'octubre i 28 de novembre de 2018, i, per la Comissió d'Assumptes Econòmics del Consell Social, en la sessió celebrada amb data de 5 de desembre de 2018, la modificació i publicació íntegra de la relació de llocs de treball del personal d'administració i serveis de la Universitat Miguel Hernández d'Elx, en virtut de les competències que atribueixen els Estatuts d'aquesta universitat  
En compliment del que disposen els articles 41 i concordants de la Llei 10/2010, de 9 de juliol, de la generalitat, d'ordenació i gestió de la funció pública valenciana.  
Tenint en consideració que les modificacions que són objecte de publicació amb la present resolució, no suposen cap increment, ni de massa salarial, ni d'efectius de personal, i que s'emmarca, conseqüentment, dins dels paràmetres establits per les corresponents lleis de pressupostos per a l'anualitat 2018, resolc:  
  
Primer  
Ordenar la publicació íntegra de la relació de llocs de treball del personal d'administració i serveis de la Universitat Miguel Hernández d'Elx, en els termes que consten en l'annex I.  
  
Segon  
Els efectes econòmics i administratius d'aquesta seran els que corresponguen des de l'endemà de la seua publicació.  
  
Tercer  
Contra aquesta resolució, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 5 de desembre de 2018.- El rector: Jesús T Pastor Ciurana.